Document ID: 32006D0169

KOMISSION PÄÄTÖS,
tehty 21 päivänä helmikuuta 2006,
päätöksen 93/52/ETY muuttamisesta siltä osin kuin se koskee Puolan ja tiettyjen Italian maakuntien ja alueiden julistamista luomistaudista (Br. melitensis) vapaiksi ja päätöksen 2003/467/EY muuttamisesta siltä osin kuin se koskee tiettyjen Italian maakuntien ja alueiden julistamista nautojen tuberkuloosista, nautojen luomistaudista ja nautojen tarttuvasta leukoosista vapaiksi
(tiedoksiannettu numerolla K(2006) 490)
(ETA:n kannalta merkityksellinen teksti)
(2006/169/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I kohdan 4 alakohdan, liitteessä A olevan II kohdan 7 alakohdan ja liitteessä D olevan I luvun E kohdan,
ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (2) ja erityisesti sen liitteessä A olevan 1 luvun II kohdan,
sekä katsoo seuraavaa:
(1)
Luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta 21 päivänä joulukuuta 1992 tehdyssä komission päätöksessä 93/52/ETY (3) luetellaan jäsenvaltioiden alueet, jotka tunnustetaan virallisesti luomistaudista (Br. melitensis) vapaiksi direktiivin 91/68/ETY mukaisesti.
(2)
Puola toimitti koko alueensa osalta komissiolle asiakirja-aineiston, joka osoittaa, että direktiivin 91/68/ETY liitteessä A olevan 1 luvun II kohdan 1 alakohdan b alakohdassa säädetyt ehdot täyttyvät. Lisäksi Puola on sitoutunut noudattamaan tiettyjä muita direktiivissä 91/68/ETY vahvistettuja edellytyksiä, jotka koskevat pistokokeiden suorittamista sen jälkeen, kun Puola on julistettu luomistaudista vapaaksi.
(3)
Puola olisi sen vuoksi tunnustettava virallisesti luomistaudista (Br. melitensis) vapaaksi lammas- ja vuohitilojen osalta.
(4)
Friuli Venezia Giulian alueella, Ligurian alueella Savonan maakunnassa, Molisen alueella Isernian maakunnassa ja Abruzzon alueella Pescaran maakunnassa vähintään 99,8 % lammas- ja vuohitiloista on virallisesti luomistaudista vapaita tiloja. Lisäksi kyseiset maakunnat ja kyseinen alue ovat sitoutuneet noudattamaan tiettyjä muita direktiivissä 91/68/ETY vahvistettuja edellytyksiä, jotka koskevat pistokokeiden suorittamista sen jälkeen, kun kyseiset maakunnat on tunnustettu luomistaudista vapaiksi.
(5)
Friuli Venezia Giulian alue, Ligurian alueella sijaitseva Savonan maakunta, Molisen alueella sijaitseva Isernian maakunta ja Abruzzon alueella sijaitseva Pescaran maakunta olisi sen vuoksi tunnustettava virallisesti luomistaudista (Br. melitensis) vapaiksi lammas- ja vuohitilojen osalta.
(6)
Direktiivissä 64/432/ETY säädetään, että jäsenvaltiot tai niiden osat tai alueet voidaan julistaa tuberkuloosista, luomistaudista ja naudan tarttuvasta leukoosista virallisesti vapaiksi nautakarjojen osalta, kun tietyt mainitussa direktiivissä säädetyt edellytykset täyttyvät.
(7)
Luettelot jäsenvaltioiden alueista, jotka on julistettu nautakarjojen tuberkuloosista, luomistaudista ja naudan tarttuvasta leukoosista vapaiksi, on vahvistettu nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyssä komission päätöksessä 2003/467/EY (4).
(8)
Italia toimitti Abruzzon alueella sijaitsevan Pescaran maakunnan osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseinen maakunta voitaisiin julistaa virallisesti tuberkuloosista vapaaksi nautakarjojen osalta.
(9)
Italia toimitti Toscanan alueella sijaitsevien Pistoian ja Sienan maakuntien, Lazion alueella sijaitsevan Rietin maakunnan, Lombardian alueella sijaitsevan Milanon maakunnan, Ligurian alueella sijaitsevien Imperian ja Savonan maakuntien, Abruzzon alueella sijaitsevan Pescaran maakunnan ja Friuli Venezia Giulian alueen osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset maakunnat ja kyseinen alue voitaisiin julistaa virallisesti luomistaudista vapaiksi nautakarjojen osalta.
(10)
Italia toimitti lisäksi Marchen alueella sijaitsevien Pesaron, Anconan ja Maceratan maakuntien, Lazion alueella sijaitsevien Rietin ja Frosinonen maakuntien, Ligurian alueella sijaitsevan Imperian maakunnan, Abruzzon alueella sijaitsevan Pescaran maakunnan ja Friuli Venezia Giulian alueen osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset maakunnat ja kyseinen alue voitaisiin julistaa virallisesti naudan tarttuvasta leukoosista vapaiksi nautakarjojen osalta.
(11)
Italian toimittaman asiakirja-aineiston arvioinnin perusteella kyseiset maakunnat ja kyseinen alue olisi vastaavasti julistettava virallisesti nautojen tuberkuloosista, nautojen luomistaudista ja nautojen tarttuvasta leukoosista vapaiksi.
(12)
Sen vuoksi päätökset 93/52/ETY ja 2003/467/EY olisi muutettava vastaavasti.
(13)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 93/52/ETY liitteet I ja II tämän päätöksen liitteen I mukaisesti.
2 artikla
Muutetaan päätöksen 2003/467/EY liitteet I, II ja III tämän päätöksen liitteen II mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä helmikuuta 2006.

Labels: 18
6